Aalborg Stiftstidende, 1839-06-21
J "Dagen" læser man fra Christiansted Følgende: Her paa vore Øer leve vi i god No. J det sidste Halvaar har der hersket megen Sygelighed, men Sygdommene have ei været farlige. En herlig stor Høst venter man efter den megen Regn som indtil Januar Maaned i de sidste 2 Aar er falden her paa Øen. Priserne paa Sukker og Rum ere for Tiden ret gode, men dog meget vaklende. Det Tørveir, vi i de sidste Maaneder have havt, begynder at yttre sine slemme Virkninger, nemlig ved Dødelighed mellem Kreaturerne og ved Vandmangel i Byerne, i hvilke mange Mennesker allerede i længere Tid have maattet kjøbe Vand, men hvorfor der imidlertid endnu ikke har været betalt mere end circa 1 Mk. for Spanden. - J den senere Tid have flere af vore Plantere henvendt deres Opmærksomhed paa Silkeavl, formodentlig ansporede ved nogle Annoncer i amerikanske Aviser om mange i Amerika med Held anstillede Forsøg. Der har været foreskrevet en Mængde Mulberry plants - morus multicaulis - og det skal have viist sig, at de voxe meget frodigt her paa Øen. - En Hr. Vibe Kierulff, der forhen har været Procurator her, men som troede bedre at kunne gjøre sin Lykke i Amerika som Landmand, er, efter at have spenderet den liden Formue, han havde erhvervet sig, kommen tilbage, og troer nu at ville gjøre sin Lykke med Silkeorme. Han beregner, at nogle faa Agre Land, anvendte til Silkeavl, ville give ham 14,000 Piastre om Aaret. Slaaer Beregningen til, vil Perus Miner intet være mod vort lille St. Croix, og saa kan sandelig de Couleurtes Emancipation bringes til Endelighed, naar det skal være, jo før jo bedre!" Den vidtløftige Gleerupske Stamtavle, udarbeidet med megen Flid og Nøiagtighed af Capt. Lengnick, er nu færdig fra Pressen, og udstyret med typographisk Skjønhed og Klarhed. Den vil for Subskribenterne erholdes indheftet for 9 Rbmk. Exemplaret. Hvor vigtig den maa være at eie for Enhver, der endog i fjerneste Maade kan regne sig til denne Slægt, og som findes nævnet paa disse Tavler, kan let skjønnes, naar man lægger Mærke til, at Trængende i hele Familien have Adgang til de 2de Gleerupske Legater, hvoraf det ene, stiftet af Silke= og Klædekræmmer Ped. Gleerup, bestaaer af 4 Portioner, hver paa 100 Rbd. under Bestyrelse af Kjøbenhavns Magistrat, det andet, af Kjøbmand Abr. Gleerup i Drøbak, og bestaaer af 2 Portioner. Fremdeles have Præsten i Torslev, Consistorialraad Gleerups Descendenter, Adkomst til Ane Marie Mørchs, sal. Peder Worms Legat i Aalborg - til Justitsr. Peder Lassons betydelige Legater (see hans Fundationer, udg. af T. Hoffmann 1753) og til Raadmand Jensens Enkes A. Jespersons Legater i Aalborg m. fl., saa og til Understøttelses=Anstalten for trængende Efterslægt af Medlemmerne i den ophævede civil og adskillige Stænders Enkekasse i Kjøbenhavn, hvilket ogsaa gjælder for Etatsraad Joh. Valeurs Efterslægt, der desuden have Adgang til den under Kjøbenhavns Magistrats Bestyrelse værende Stiftelse for nødlidende Enker og fattige forældre, eller faderløse Børn. Cathrine Heughs, H. Chr. Holst, Elisab. Cathr. Munchs og Hen rikke M. Holsts Efterslægt har Adgang til de Stampeske Legater, det ene for Enker og Børn under Kbhavns Magistrats Bestyrelser det andet et Reisestipendium for en juridisk Candidat og det tredie for 2 fattige Studenter, høre under Universitetet; det 4de er 2350 Rbd. stort, stiftet af Ped. Christ. Holst og Cathr. Stampe i Aalborg (see Hoffm. Fund.). - Da den Gleerupske Familie er udbredt over hele Landet og denne Stammetavle viser klart Stammens mange Grene, hvorfra en uendelig Mængde, Skud ere udspirede, findes her interessante Oplysninger, foruden om Alle, der bære Navnet Gleerup, ogsaa om følgende Familier: Hastruperne, Obelitzerne, Major Petersens, Major Klems, Provst Haars, Gjeddingerne, Toldkasserer Schous, Beckers, Degens, Jensenius's, Nascous, Mørchernes, Marcussens, Thorsens, Sveistrups, Thomsens, Past. Weises, Provst Rafns, Valeurernes, Frantz Holm, Abr. Preetzmans, Rings, Tødslews, Kammerherre, Fønss's, Justitsr. Leths, Schuchards, Hegelunds, Wederkinck, Propr. Aagaards, Præsten A. G. Møllers, Proc. Pet. Lunds, Commandeur Holcks, Capt. Wichmanns, Gartner, Chr. Becks, Regimentsqvarteermester Damborgs, LærerTopps, Past. Storchs, Vice-Consul P. Herschinds, Kjøbmand Ole Raschs, Past. Heyersdahls, Proc. W. Langes, Fuldm. Braaes, Past. Lindegaards, Reebslager Holst, Guldsm. Jversens, Skolel. Christensens, Skolel. Damgaards, Grev Fæd ders, Agent Poul Møllers, Major Münsters, Capt. Koefoeds, Pastor Niels Nielsens, Hassingernes, Skolelærer Holsis, Strandcommiss. Nørgaards, Overauditeur Quistgaards, Fredr. Schierups, Forligelsescommissair O. A. S. Nissens, og Flere. Alle disse og deres Efterslægt have Adgang til flere eller færre ikke ubetydelige Legater. Man skylder derfor ikke blot den utrættelige Samler særdeles Tak for dette Arbeide, men har al Grund til at formode, at et rigt Antal af Subskribenter vil dække hans Udgifter og lønne hans Flid. (Redacteuren af denne Avis modtager med Fornøielse Subskription.)